CELEX: 32008D0626(01)
Language: sk
Date: 2008-04-30 00:00:00
Title: 2008/626/ES: Rozhodnutie Komisie z  30. apríla 2008 o štátnej pomoci C 40/06 (ex NN 96/05) Schémy pomoci vo forme pôžičiek uplatňované Spojeným kráľovstvom [oznámené pod číslom K(2008) 1612] (Text s významom pre EHP)

31.7.2008   
            
            
               SK
            
            
               Úradný vestník Európskej únie
            
            
               L 202/62
            
         
      ROZHODNUTIE KOMISIE
   
   z 30. apríla 2008
   o štátnej pomoci C 40/06 (ex NN 96/05)
   Schémy pomoci vo forme pôžičiek uplatňované Spojeným kráľovstvom
   [oznámené pod číslom K(2008) 1612]
   (Iba anglické znenie je autentické)
   (Text s významom pre EHP)
   (2008/626/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 88 ods. 2 prvý pododsek,
   so zreteľom na Dohodu o Európskom hospodárskom priestore, a najmä na jej článok 62 ods. 1 písm. a),
   so zreteľom na nariadenie Rady (ES) č. 659/1999 z 22. marca 1999 ustanovujúce podrobné pravidlá na uplatňovanie článku 93 Zmluvy o ES (1), a najmä na jeho článok 7 ods. 2 a 3,
   po vyzvaní zainteresovaných strán, aby predložili pripomienky v súlade s uvedenými ustanoveniami (2),
   keďže:
   I.   POSTUP
   
               (1)
            
            
               Komisiu informoval občan Spojeného kráľovstva listom z 15. júna 2004 o pomoci, ktorú udelila Rada Shetlandských ostrovov, orgán verejnej moci Spojeného kráľovstva na Shetlandských ostrovoch, sektoru rybného hospodárstva, ktorá sa pravdepodobne týkala nezákonnej štátnej pomoci. Komisia požiadala listami z 24. augusta 2004, 4. februára 2005, 11. mája 2005 a 16. decembra 2005 Spojené kráľovstvo, aby poskytlo informácie o tejto pomoci. Spojené kráľovstvo poskytlo Komisii ďalšie informácie listami z 10. decembra 2004, 6. apríla 2005, 8. septembra 2005 a 31. januára 2006.
            
         
               (2)
            
            
               Komisia informovala Spojené kráľovstvo listom z 13. septembra 2006 o rozhodnutí začať v súvislosti s danou pomocou konanie ustanovené v článku 88 ods. 2 Zmluvy o ES. Spojené kráľovstvo predložilo svoje pripomienky k pomoci listom zo 16. októbra 2006. Na základe žiadostí Komisie z 31. januára 2007 a 5. februára 2008 poskytlo dodatočné informácie listami zo 4. septembra 2007 a 27. februára 2008.
            
         
               (3)
            
            
               Rozhodnutie Komisie o začatí konania bolo uverejnené v Úradnom vestníku Európskej únie30. novembra 2006 (3). Komisia vyzvala zainteresované strany, aby predložili svoje pripomienky k pomoci. Komisia nedostala od zainteresovaných strán žiadne pripomienky.
            
         II.   PODROBNÝ OPIS
   
               (4)
            
            
               Rada Shetlandských ostrovov poskytla platby sektoru rybného hospodárstva na základe rozsahu pôsobnosti dvoch všeobecných opatrení pomoci nazvaných „pomoc odvetviu lovu a spracovania rýb“ a „pomoc odvetviu chovu rýb“, ktoré v skutočnosti pozostávajú z viacerých odlišných typov schém pomoci. Medzi tieto schémy patrila takzvaná schéma pomoci vo forme pôžičiek (ďalej len „schéma“).
            
         
               (5)
            
            
               Pomoc sa poskytovala na chov lososa vo forme pôžičiek poskytovaných chovateľom rýb prostredníctvom združenia chovateľov rýb a spracovateľom rýb formou pôžičiek poskytovaných združením spracovateľov rýb.
            
         
               (6)
            
            
               Pomoc vo forme pôžičiek na chov lososa bola navrhnutá v roku 2000 na účely poskytovania pôžičiek na prevádzkový kapitál pre jednotlivé spoločnosti chovajúce lososa od násadových rýb po lovnú veľkosť. Pôžičky poskytnuté na základe schémy sa pohybujú od 87 000 GBP po 250 000 GBP. Tieto sumy predstavujú maximálne 75 % nákladov na kúpu mladých lososov (smoltov). Celková suma poskytnutých pôžičiek je 3 477 130 GBP.
            
         
               (7)
            
            
               Pôžičky sa poskytli spoločnostiam, ktoré mohli preukázať životaschopnosť predložením prijateľného podnikateľského plánu a finančných prognóz na obdobie aspoň troch rokov. Pôžičky podliehali úrokom, ktorých sadzby vo všeobecnosti zodpovedali základnej sadzbe uplatňovanej v Spojenom kráľovstve zvýšenej o 2 %. S cieľom zaistiť pôžičku sa pôžička udelila pod podmienkou, že veriteľ si vyhradil právo na mladých lososov, a pôžička sa tak zaistila na základe predajnej hodnoty dospelých rýb.
            
         
               (8)
            
            
               Na základe schémy pomoci vo forme pôžičiek na spracovanie rýb sa v období rokov 1996 až 2000 poskytlo päť pôžičiek. Pôžičky sa pohybovali od 73 000 GBP do 200 000 GBP, pričom ich celková výška bola 698 300 GBP. Pôžičky sa poskytli spoločnostiam, ktoré sa počas trvania pôžičky zaviazali poskytovať odborne auditované účty, pracovať podľa príslušných vnútroštátnych noriem a noriem Spoločenstva v oblasti hygieny, zdravia a bezpečnosti a byť členom shetlandského združenia spracovateľov rýb.
            
         
               (9)
            
            
               Komisia sa domnievala, že na základe dostupných informácií nebolo možné stanoviť, či sa pôžičky na základe schém poskytli za podmienok prijateľných pre bežných súkromných veriteľov na trhu. Keďže sa zdalo, že pôžičky boli poskytnuté za priaznivejších okolností alebo za výhodnejších podmienok, ktoré by neboli prijateľné pre bežného súkromného veriteľa, zdalo sa, že príjemcovia získali výhodu, ktorú by nedostali za bežných hospodárskych podmienok. Okrem toho, keďže sa príslušné spoločnosti považovali za priamych konkurentov ostatných spoločností v sektore rybného hospodárstva, zdalo sa, že pôžičky predstavujú štátnu pomoc v zmysle článku 87 Zmluvy o ES.
            
         
               (10)
            
            
               Pokiaľ ide o zlučiteľnosť pôžičiek ako štátnej pomoci s usmerneniami na preskúmanie štátnej pomoci pre rybné hospodárstvo a akvakultúru platnými v čase poskytnutia pomoci, Komisia spochybnila, že pôžičky možno považovať za obchodné pôžičky, a preto ich považovala za štátnu pomoc. Pokiaľ ide o zlučiteľnosť pôžičiek so spoločným trhom, Komisia okrem toho na základe dostupných informácií spochybnila, že sa môžu považovať za spĺňajúce podmienky príslušných usmernení na preskúmanie štátnej pomoci pre rybné hospodárstvo a akvakultúru platných v čase udelenia pomoci.
            
         III.   PRIPOMIENKY SPOJENÉHO KRÁĽOVSTVA
   
               (11)
            
            
               Spojené kráľovstvo poskytlo listami zo 16. októbra 2006, 4. septembra 2007 a 27. februára 2008 ďalšie informácie o pôžičkách udelených na základe týchto schém.
            
         
               (12)
            
            
               Spojené kráľovstvo uviedlo, že pôžičky boli poskytnuté za podmienok prijateľných pre bežného súkromného veriteľa, a preto pôžičky nepredstavujú štátnu pomoc v zmysle článku 87 ods. 1 zmluvy.
            
         
               (13)
            
            
               Spojené kráľovstvo na tento účel poskytlo opis politiky v oblasti úrokových sadzieb uplatňovanej pri poskytovaní pôžičiek. Úrokové sadzby sa stanovili odkazom na dosiahnutie návratnosti kapitálu v súlade so základnou sadzbou ES (Spojeného kráľovstva) a na základe hodnotenia rizika. To viedlo k politike úrokových sadzieb, na ktorej základe sa stanovili indikatívne úrokové sadzby vo výške základnej sadzby Spojeného kráľovstva zvýšenej o 2 % v prípade nízko rizikových pôžičiek, základnej sadzby Spojeného kráľovstva zvýšenej o 3 % v prípade stredne rizikových pôžičiek a základnej sadzby Spojeného kráľovstva zvýšenej o 4 % v prípade vysoko rizikových pôžičiek. Spojené kráľovstvo sa domnievalo, že táto politika je v súlade so zásadou investorov v trhovom hospodárstve.
            
         
               (14)
            
            
               Pokiaľ ide o pôžičky poskytnuté chovateľom lososa na základe schémy pomoci vo forme pôžičiek na chov lososa, v období od septembra 2000 do januára 2003 sa poskytlo 15 pôžičiek. Podmienky a úrokové sadzby pôžičiek sa líšili takto:
               
                           Príjemca
                        
                        
                           Dátum
                        
                        
                           Suma (GBP)
                        
                        
                           Pôžička ako % celkového projektu
                        
                        
                           Trvanie pôžičky
                        
                        
                           Úroková sadzba v %
                        
                     
                           Johnson Seawell Ltd
                        
                        
                           06/2000
                        
                        
                           250 000
                        
                        
                           24
                        
                        
                           20 mesiacov
                        
                        
                           8,0
                        
                     
                           North Atlantic Salmon Ltd
                        
                        
                           6/2000
                        
                        
                           211 500
                        
                        
                           71,8
                        
                        
                           2 roky
                        
                        
                           8,0
                        
                     
                           Hoove Salmon Ltd
                        
                        
                           6/2000
                        
                        
                           87 000
                        
                        
                           51,1
                        
                        
                           21 mesiacov
                        
                        
                           8,0
                        
                     
                           Dury Salmon Ltd
                        
                        
                           6/2000
                        
                        
                           250 000
                        
                        
                           64,3
                        
                        
                           2 roky
                        
                        
                           8,0
                        
                     
                           Hoganess Salmon Ltd
                        
                        
                           9/2000
                        
                        
                           213 000
                        
                        
                           72
                        
                        
                           2 roky
                        
                        
                           8,0
                        
                     
                           North Isles Seafood Ltd
                        
                        
                           8/2000
                        
                        
                           250 000
                        
                        
                           74,7
                        
                        
                           2 roky
                        
                        
                           8,0
                        
                     
                           Bressay Salmon Ltd
                        
                        
                           6/2000
                        
                        
                           156 300
                        
                        
                           74,9
                        
                        
                           2 roky
                        
                        
                           8,0
                        
                     
                           Wester Sound Salmon Ltd
                        
                        
                           10/2000
                        
                        
                           250 000
                        
                        
                           56,8
                        
                        
                           2 roky
                        
                        
                           8,0
                        
                     
                           Scord Salmon (Shetland) Ltd
                        
                        
                           2/2001
                        
                        
                           107 100
                        
                        
                           72,6
                        
                        
                           2 roky
                        
                        
                           7,5
                        
                     
                           Hoove Salmon Ltd
                        
                        
                           7/2001
                        
                        
                           226 481
                        
                        
                           73,2
                        
                        
                           2 roky
                        
                        
                           7,5
                        
                     
                           Skerries Salmon Ltd
                        
                        
                           7/2001
                        
                        
                           249 750
                        
                        
                           75,7
                        
                        
                           2 roky
                        
                        
                           7,5
                        
                     
                           Unst Salmon Ltd
                        
                        
                           8/2001
                        
                        
                           250 000
                        
                        
                           28,9
                        
                        
                           2 roky
                        
                        
                           7,5
                        
                     
                           SSG Seafoods Ltd
                        
                        
                           4/2002
                        
                        
                           250 000
                        
                        
                           30,2
                        
                        
                           2 roky
                        
                        
                           6,5
                        
                     
                           Cro Lax Ltd
                        
                        
                           5/2002
                        
                        
                           250 000
                        
                        
                           49,6
                        
                        
                           2 roky
                        
                        
                           6,5
                        
                     
                           Aqua Farm Ltd
                        
                        
                           9/2002
                        
                        
                           250 000
                        
                        
                           34,8
                        
                        
                           15 mesiacov
                        
                        
                           6,5
                        
                     
         
               (15)
            
            
               Spojené kráľovstvo uviedlo, že väčšina týchto pôžičiek bola poskytnutá pri uplatnení základnej sadzby Bank of England zvýšenej o 2 %, v niektorých prípadoch o 3 %. Podmienky splácania boli navrhnuté tak, aby zohľadňovali cyklus chovu malých lososov. Lehota bola zvyčajne približne 2 roky, pričom úroky sa splácali mesačne a istina pri uplynutí obdobia trvania pôžičky, ktoré bolo navrhnuté tak, aby sa zhodovalo s obdobím lovu. Pomery výšky úveru a hodnoty zabezpečenia sa pohybovali v rozsahu 24 % až 75 %.
            
         
               (16)
            
            
               S cieľom zaistiť pôžičky sa pôžičky udeľovali pod podmienkou, že veriteľ si vyhradil právo na mladých lososov, a tak sa pôžička zaistila na základe predajnej hodnoty dospelých rýb. Spojené kráľovstvo tvrdilo, že na normálnom trhu by sa predpokladalo, že sa hodnota mladých rýb počas obdobia chovu zvýši, a tak sa počas rovnakého obdobia zlepší pomer výšky úveru a hodnoty zabezpečenia. Okrem toho bolo zabezpečenie v prípade poskytnutých pôžičiek držané formou pohyblivých bremien, ktoré poskytovali zabezpečenie nielen prostredníctvom hodnoty rýb, ale aj všetkých hmotných aktív spoločnosti, ako napríklad klietky na ryby, licencie atď.
            
         
               (17)
            
            
               Spojené kráľovstvo napokon poskytlo podrobné údaje o podnikoch, ktorým sa pôžičky poskytli, o ich základnom imaní, podiele kapitálovej straty v čase investície a v období 12 mesiacov pred investovaním, ktoré preukázali, že žiadny podnik nebol v konkurznom konaní v čase poskytnutia grantu, a finančné prognózy predložené podnikmi, ktoré preukazovali ich finančnú životaschopnosť v čase podania žiadosti, ako aj informácie o konkrétnych zabezpečeniach a dohodách o klasifikácii každej pôžičky.
            
         
               (18)
            
            
               Pokiaľ ide o pôžičky poskytnuté spracovateľom rýb na základe schémy vo forme pôžičiek na spracovanie rýb, pôžičky boli takéto:
               
                           Príjemca
                        
                        
                           Dátum
                        
                        
                           Suma pôžičky
                           (GBP)
                        
                        
                           Pôžička ako % na celkovom projekte
                        
                        
                           Trvanie pôžičky
                        
                        
                           Úroková sadzba v %
                        
                     
                           Lerwick Fish Traders Ltd
                        
                        
                           5/1996
                        
                        
                           200 000
                        
                        
                           24,4
                        
                        
                           10 rokov
                        
                        
                           7,75
                        
                     
                           Shetland Seafood Specialities Ltd
                        
                        
                           10/1996
                        
                        
                           73 000
                        
                        
                           39,2
                        
                        
                           10 rokov
                        
                        
                           9,0
                        
                     
                           Whalsay Fish Processing Ltd
                        
                        
                           8/1997
                        
                        
                           173 000
                        
                        
                           36,6
                        
                        
                           10 rokov
                        
                        
                           8,0
                        
                     
                           D Watt (Shetland) Ltd
                        
                        
                           12/1998
                        
                        
                           110 000
                        
                        
                           21,6
                        
                        
                           10 rokov
                        
                        
                           8,0/5,0 (4)
                           
                        
                     
                           D Watt (Shetland) Ltd
                        
                        
                           5/2002
                        
                        
                           142 002
                        
                        
                           39,1
                        
                        
                           7 rokov
                        
                        
                           6,5
                        
                     
         
               (19)
            
            
               Spojené kráľovstvo uviedlo, že všetky pôžičky s výnimkou jednej boli poskytnuté pri úrokovej sadzbe vyššej, ako bola základná sadzba Bank of England aj referenčná sadzba ES (Spojeného kráľovstva); že pôžičky boli bežné pôžičky na vybavenie a vo všeobecnosti na obdobie 10 rokov; že podmienky sa považovali za v súlade s podmienkami, ktoré by ponúkli bežní obchodní veritelia a že pomer výšky úveru a hodnoty zabezpečenia nebol v žiadnom prípade vyšší ako 40 %. Pôžičky podliehali zabezpečeniu vo forme štandardných zábezpek a pohyblivých bremien.
            
         
               (20)
            
            
               Spojené kráľovstvo napokon poskytlo podrobné údaje o podnikoch, ktorým sa pôžičky poskytli, ich základnom imaní, podiele kapitálovej straty v čase investície a v období 12 mesiacov pred investovaním, ktoré preukázali, že žiadny podnik nebol v konkurznom konaní v príslušnom čase poskytnutia grantu a finančné prognózy predložené podnikmi, ktoré preukazovali ich finančnú životaschopnosť v čase podania žiadosti, ako aj informácie o konkrétnych zabezpečeniach a dohodách o klasifikácii každej pôžičky.
            
         
               (21)
            
            
               Napokon, pokiaľ ide o pôžičku poskytnutú spoločnosti D Watt (Shetland) Ltd v roku 1998, Spojené kráľovstvo uviedlo, že hoci bola pôvodná úroková sadzba pri tejto pôžičke 8 %, znížila sa na 5 % prostredníctvom grantu vo forme zníženia úrokov vo výške 20 000 GBP, ktorý vyplatila Rada Shetlandských ostrovov priamo veriteľovi. Spojené kráľovstvo poznamenalo, že grant by sa mohol vyplatiť priamo dlžníkovi, pretože dlžník bol oprávnený na pomoc vo forme grantu. Grant sa však s cieľom uľahčiť urovnanie záležitosti poskytol veriteľovi a úroky z pôžičky sa znížili.
            
         
               (22)
            
            
               Spojené kráľovstvo uviedlo, že aj keď Komisia pôžičky nepovažuje za obchodné pôžičky, sú zlučiteľné s príslušnými pravidlami štátnej pomoci.
            
         
               (23)
            
            
               Napokon Spojené kráľovstvo uviedlo, že ak Komisia prijme zamietavé rozhodnutie, nemalo by sa požadovať vrátenie pomoci poskytnutej pred 3. júnom 2003, pretože by to bolo v rozpore so zásadou ochrany oprávnených očakávaní. Spojené kráľovstvo sa v tomto ohľade odvolalo na rozhodnutie Komisie 2003/612/ES z 3. júna 2003 o pôžičkách na kúpu kvót na rybolov na Shetlandských ostrovoch (Spojené kráľovstvo) (5), ako aj rozhodnutie Komisie 2006/226/ES zo 7. decembra 2005 o investíciách spoločnosti Shetland Leasing and Property Developments Ltd na Shetlandách (Spojené kráľovstvo) (6), v ktorých sa uvádza, že do 3. júna 2003 Rada Shetlandských ostrovov oprávnene považovala použité fondy skôr za súkromné ako verejné.
            
         IV.   HODNOTENIE
   
               (24)
            
            
               Najprv sa musí stanoviť, či opatrenie možno považovať za štátnu pomoc a, ak áno, či je táto pomoc zlučiteľná so spoločným trhom.
            
         
               (25)
            
            
               Podľa článku 87 ods. 1 Zmluvy o ES „pomoc poskytovaná členským štátom alebo akoukoľvek formou zo štátnych prostriedkov, ktorá narúša hospodársku súťaž alebo hrozí narušením hospodárskej súťaže tým, že zvýhodňuje určitých podnikateľov alebo výrobu určitých druhov tovaru, je nezlučiteľná so spoločným trhom, pokiaľ ovplyvňuje obchod medzi členskými štátmi“.
            
         
               (26)
            
            
               Podľa zavedenej judikatúry (7) môže poskytnutie pôžičky štátom alebo štátom kontrolovanými subjektmi podniku zvýhodniť tento podnik v zmysle článku 87 ods. 1 Zmluvy o ES, ak sa dlžníkovi poskytnú výhodnejšie podmienky ako podmienky, ktoré by získal na kapitálovom trhu.
            
         
               (27)
            
            
               Vhodný spôsob na stanovenie toho, či je pôžička štátnou pomocou, je uplatniť kritérium na stanovenie rozsahu, v ktorom by bol podnik schopný získať príslušné sumy na súkromných kapitálových trhoch za podobných podmienok.
            
         
               (28)
            
            
               Príslušné faktory na posúdenie pôžičky pri porovnaní so súkromnými kapitálovými trhmi sú najmä trvanie a výška pôžičky, riziko neplnenia zo strany dlžníka, úroková sadzba, charakter poskytnutej záruky a dohoda o klasifikácii.
            
         
               (29)
            
            
               Pokiaľ ide o úrokovú sadzbu pri týchto pôžičkách, trhová sadzba, ktorá sa má použiť ako základ na porovnanie, je referenčná sadzba stanovená Komisiou v súlade s oznámením Komisie o revízii spôsobu stanovenia referenčných a diskontných sadzieb (8). Takto stanovená referenčná sadzba je základná sadzba, ktorá sa môže zvýšiť v prípadoch, ktoré predstavujú osobitné riziko (napríklad, ak je podnik v ťažkostiach, alebo ak nebolo poskytnuté zabezpečenie, ktoré banky zvyčajne vyžadujú). V takýchto prípadoch môže príplatok dosiahnuť 400 základných bodov alebo viac, ak by žiadna súkromná banka nesúhlasila s poskytnutím príslušnej pôžičky.
            
         
               (30)
            
            
               V tabuľke sa porovnávajú úrokové sadzby uplatnené na základe schém s referenčnou sadzbou Spoločenstva platnou v príslušnom čase poskytnutia pôžičky.
               
                           Príjemca
                        
                        
                           Dátum
                        
                        
                           Uplatnená úroková sadzba v %
                        
                        
                           Referenčná sadzba EÚ v %
                        
                     
                           Schéma pomoci vo forme pôžičiek na spracovanie rýb
                        
                     
                           Lerwick Fish Traders Ltd
                        
                        
                           5/1996
                        
                        
                           7,75
                        
                        
                           11,18
                        
                     
                           Shetland Seafood Specialities Ltd
                        
                        
                           10/1996
                        
                        
                           9,0
                        
                        
                           10,26
                        
                     
                           Whalsay Fish Processing Ltd
                        
                        
                           8/1997
                        
                        
                           8,0
                        
                        
                           8,15
                        
                     
                           D Watt (Shetland) Ltd
                        
                        
                           12/1998
                        
                        
                           8,0/5,0 (9)
                           
                        
                        
                           7,77
                        
                     
                           D Watt (Shetland) Ltd
                        
                        
                           5/2002
                        
                        
                           6,5
                        
                        
                           6,01
                        
                     
                           Pomoc vo forme pôžičiek na chov lososa
                        
                     
                           Johnson Seawell Ltd
                        
                        
                           6/2000
                        
                        
                           8,0
                        
                        
                           7,64
                        
                     
                           North Atlantic Salmon Ltd
                        
                        
                           6/2000
                        
                        
                           8,0
                        
                        
                           7,64
                        
                     
                           Hoove Salmon Ltd
                        
                        
                           6/2000
                        
                        
                           8,0
                        
                        
                           7,64
                        
                     
                           Dury Salmon Ltd
                        
                        
                           6/2000
                        
                        
                           8,0
                        
                        
                           7,64
                        
                     
                           Hoganess Salmon Ltd
                        
                        
                           9/2000
                        
                        
                           8,0
                        
                        
                           7,64
                        
                     
                           North Isles Seafood Ltd
                        
                        
                           8/2000
                        
                        
                           8,0
                        
                        
                           7,64
                        
                     
                           Bressay Salmon Ltd
                        
                        
                           6/2000
                        
                        
                           8,0
                        
                        
                           7,06
                        
                     
                           Wester Sound Salmon Ltd
                        
                        
                           10/2000
                        
                        
                           8,0
                        
                        
                           7,06
                        
                     
                           Scord Salmon (Shetland) Ltd
                        
                        
                           2/2001
                        
                        
                           7,5
                        
                        
                           7,06
                        
                     
                           Hoove Salmon Ltd
                        
                        
                           7/2001
                        
                        
                           7,5
                        
                        
                           7,06
                        
                     
                           Skerries Salmon Ltd
                        
                        
                           7/2001
                        
                        
                           7,5
                        
                        
                           7,06
                        
                     
                           Unst Salmon Ltd
                        
                        
                           8/2001
                        
                        
                           7,5
                        
                        
                           6,01
                        
                     
                           SSG Seafoods Ltd
                        
                        
                           4/2002
                        
                        
                           6,5
                        
                        
                           6,01
                        
                     
                           Cro Lax Ltd
                        
                        
                           5/2002
                        
                        
                           6,5
                        
                        
                           6,01
                        
                     
                           Aqua Farm Ltd
                        
                        
                           9/2002
                        
                        
                           6,5
                        
                        
                           6,01
                        
                     
         
               (31)
            
            
               V prípade troch pôžičiek poskytnutých na základe schémy pomoci vo forme pôžičiek na spracovanie rýb spoločnosti Lerwick Fish Traders Ltd v máji 1996, spoločnosti Shetland Seafood Specialities Ltd v októbri 1996 a spoločnosti Whalsay Fish Processing Ltd v auguste 1997 boli uplatnené úrokové sadzby nižšie ako referenčná sadzba Spoločenstva. Okrem toho, úroková sadzba pri pôžičke poskytnutej spoločnosti D Watt (Shetland) Ltd v roku 1998, hoci bola pôvodne stanovená na úrovni vyššej ako referenčná sadzba Spoločenstva, bola znížená prostredníctvom grantu vo forme úľavy na úrokoch na úroveň nižšiu ako referenčná sadzba Spoločenstva. Tieto pôžičky by sa preto mali považovať za pôžičky poskytnuté za výhodnejších podmienok, ako sú podmienky na kapitálovom trhu, a preto príslušné podniky zvýhodňujú.
            
         
               (32)
            
            
               Možno však potvrdiť, že úrokové sadzby pri všetkých ostatných pôžičkách poskytnutých po septembri 2000 na základe schémy pomoci vo forme pôžičiek na spracovanie rýb a schémy pomoci vo forme pôžičiek na chov lososa boli vyššie ako referenčná sadzba Spoločenstva platná v čase poskytnutia príslušnej pôžičky, a preto mohli byť poskytnuté za bežných trhových podmienok na kapitálovom trhu. V dôsledku toho je dôležité stanoviť, ako porovnať všetky ostatné aspekty týchto pôžičiek s pôžičkami poskytovanými za bežných trhových podmienok.
            
         
               (33)
            
            
               Informácie, ktoré predložilo Spojené kráľovstvo, týkajúce sa finančnej situácie každého podniku, dokazujú, že pôžičky boli poskytnuté v súlade s politikou v oblasti úrokových sadzieb uvedenou v odôvodnení 13 a podliehali hodnoteniu rizika v jednotlivých prípadoch, čo umožnilo poskytujúcemu orgánu stanoviť trvanie, úrokovú sadzbu, zabezpečenia a dohody o klasifikácii pre každú pôžičku v závislosti od jej skutočného rizika a v súlade s bežnými obchodnými podmienkami.
            
         
               (34)
            
            
               V tomto ohľade sa predovšetkým poznamenáva, že žiadny z podnikov nebol v čase poskytnutia príslušných pôžičiek podnikom v ťažkostiach v zmysle usmernení Spoločenstva pre štátnu pomoc na záchranu a reštrukturalizáciu firiem v ťažkostiach (10). Vzhľadom na uvedené sa taktiež poznamenáva, pokiaľ ide o riziko neplnenia na strane dlžníka, že hoci pri niektorých podnikoch bolo riziko neplnenia vyššie ako pri ostatných, toto riziko bolo v takýchto prípadoch vyrovnané vyššou úrokovou sadzbou spolu s osobitným zabezpečením spôsobom, ktorý je porovnateľný s bežnými podmienkami na súkromnom trhu pôžičiek v tomto sektore.
            
         
               (35)
            
            
               V dôsledku toho možno skonštatovať, že pôžičky poskytnuté po septembri 2000 sa môžu považovať za porovnateľné s tým, čo by bol súkromný veriteľ pôsobiaci v trhovom hospodárstve ochotný požičať za rovnakých podmienok, a že tieto pôžičky boli preto poskytnuté za podmienok, ktoré neboli výhodnejšie ako bežné trhové podmienky.
            
         
               (36)
            
            
               Pôžičky poskytnuté za podmienok odrážajúcich bežné trhové podmienky neposkytujú príjemcom pôžičiek výhodu voči iným hospodárskym subjektom na trhu, a preto sa bez existencie výhody pre príslušné podniky nepovažujú za štátnu pomoc v zmysle článku 87 ods. 1 zmluvy.
            
         
               (37)
            
            
               Príslušné podniky priamo konkurujú ostatným spoločnostiam v sektore rybného hospodárstva, najmä v sektore spracovania rýb v Spojenom kráľovstve aj v ostatných členských štátoch, pričom pôžičky môžu túto hospodársku súťaž narušiť alebo ohroziť narušením. Tieto pôžičky sa preto musia považovať za štátnu pomoc v zmysle článku 87 ods. 1 zmluvy.
            
         
               (38)
            
            
               Štátna pomoc sa môže vyhlásiť za zlučiteľnú so spoločným trhom, ak spĺňa podmienky udelenia jednej z výnimiek ustanovených v Zmluve o ES. Pokiaľ ide o štátnu pomoc pre sektor rybného hospodárstva, opatrenia štátnej pomoci sa považujú za zlučiteľné so spoločným trhom, ak spĺňajú podmienky uvedené v platných usmerneniach na preskúmanie štátnej pomoci pre rybné hospodárstvo a akvakultúru.
            
         
               (39)
            
            
               Podľa bodu 5.3 druhého pododseku súčasných usmernení na preskúmanie štátnej pomoci rybnému hospodárstvu a akvakultúre (11) sa „nezákonná pomoc“ v zmysle článku 1 písm. f) nariadenia (ES) č. 659/1999 posúdi v súlade s usmerneniami platnými v čase nadobudnutia účinnosti právneho predpisu, na základe ktorého sa pomoc ustanovila. Keďže sa toto hodnotenie vzťahuje na štyri pôžičky poskytnuté v rokoch 1996, 1997 a 1998, zlučiteľnosť pomoci sa musí posúdiť s usmerneniami na preskúmanie štátnej pomoci pre rybné hospodárstvo a akvakultúru z roku 1994 (ďalej len „usmernenia z roku 1994“) a týmito usmerneniami z roku 1997 (12) (ďalej len „usmernenia z roku 1997“) (13).
            
         
               (40)
            
            
               V bode 2.3 usmernení z roku 1994 sa ustanovuje, že pomoc na investície do spracovania a odbytu výrobkov rybného hospodárstva sa môže považovať za zlučiteľnú so spoločným trhom za predpokladu, že podmienky poskytnutia sú porovnateľné s podmienkami ustanovenými v nariadení Rady (ES) č. 3699/93 z 21. decembra 1993, ktorým sa ustanovujú kritériá a opatrenia týkajúce sa štrukturálnej pomoci Spoločenstva v sektore rybného hospodárstva a akvakultúry a na spracovanie a odbyt výrobkov toho sektora (14), a sú minimálne také prísne, a pod podmienkou, že úroveň pomoci v ekvivalente subvencie nepresahuje celkovú úroveň vnútroštátnych subvencií a subvencií Spoločenstva povolenú na základe prílohy IV k uvedenému nariadeniu.
            
         
               (41)
            
            
               Podľa článku 11 nariadenia (ES) č. 3699/93 a bodu 2.4 jeho prílohy III sú oprávnené najmä investície spojené s výstavbou a kúpou nového vybavenia a zariadenia potrebného na účely spracovania a odbytu výrobkov rybného hospodárstva a akvakultúry od času vylodenia po štádium konečného výrobku a použitia nových technológií určených predovšetkým na zlepšenie konkurencieschopnosti. Investície nie sú oprávnené na pomoc, ak sa vzťahujú na výrobky rybného hospodárstva a akvakultúry určené na použitie a spracovanie na iné účely ako na ľudskú spotrebu s výnimkou investícií určených výlučne na prekládku, spracovanie a odbyt odpadov rybného hospodárstva a akvakultúry.
            
         
               (42)
            
            
               Pôžička vo výške 200 000 GBP poskytnutá spoločnosti Lerwick Fish Traders Ltd v máji 1996 slúžila na pomoc pri financovaní zariadenia závodu na balenie a spracovanie lososa. Na takýto projekt sa vzťahujú požiadavky uvedené v odôvodneniach 40 a 41. Predovšetkým sa týka investičnej pomoci na výstavbu budov a zariadení a kúpu nového vybavenia. Investície sa okrem toho nevzťahujú na výrobky rybného hospodárstva a akvakultúry určené na použitie a spracovanie na iné účely ako na ľudskú spotrebu.
            
         
               (43)
            
            
               Pôžička vo výške 73 000 GBP poskytnutá spoločnosti Shetland Seafood Specialities Ltd v októbri 1996 slúžila na pomoc pri kúpe, inštalácii a sprevádzkovaní linky na výrobu polievok. Takýto projekt patrí do rozsahu požiadaviek uvedených v odôvodneniach 40 a 41. Predovšetkým sa týka investičnej pomoci na kúpu nového vybavenia a zariadenia nevyhnutného na spracovanie a odbyt výrobkov rybného hospodárstva a akvakultúry od času vylodenia po štádium konečného výrobku. Investície sa okrem toho nevzťahujú na výrobky rybného hospodárstva a akvakultúry určené na použitie a spracovanie na iné účely ako na ľudskú spotrebu.
            
         
               (44)
            
            
               Pokiaľ ide o pôžičky poskytnuté v rokoch 1997 a 1998, v bode 2.3 usmernení z roku 1997 sa opakujú podmienky predtým ustanovené v usmerneniach z roku 1994, uvedené v odôvodnení 39. Pomoc sa preto posudzuje na základe podmienok ustanovených v nariadení (ES) č. 3699/93.
            
         
               (45)
            
            
               Pôžička vo výške 173 000 GBP poskytnutá spoločnosti Whalsay Fish Processors Ltd v auguste 1997 sa vzťahovala na projekt na inštaláciu linky na spracovanie rýb a mraziarenského zariadenia v existujúcom podniku. Takýto projekt patrí do rozsahu požiadaviek uvedených v odôvodneniach 40 a 41. Predovšetkým sa týka investičnej pomoci na kúpu nového vybavenia a zariadenia nevyhnutného na spracovanie a odbyt výrobkov rybného hospodárstva a akvakultúry od času vylodenia po štádium konečného výrobku. Investície sa okrem toho nevzťahujú na výrobky rybného hospodárstva a akvakultúry určené na použitie a spracovanie na iné účely ako na ľudskú spotrebu.
            
         
               (46)
            
            
               Pokiaľ ide o pomoc poskytnutú spoločnosti D Watt (Shetland) Ltd v decembri 1998, nariadenie (ES) č. 3699/93 bolo nahradené nariadením Rady (ES) č. 2468/98 z 3. novembra 1998, ktorým sa ustanovujú kritériá a opatrenia týkajúce sa štrukturálnej pomoci Spoločenstva v sektore rybného hospodárstva a akvakultúry a na spracovanie a odbyt výrobkov toho sektora (15). Podľa článku 20 nariadenia (ES) č. 2468/98 sa odkazy na nariadenie (ES) č. 3699/93 považujú za odkazy na nové nariadenie. Ustanovenia týkajúce sa investičnej pomoci na spracovanie a odbyt výrobkov rybného hospodárstva sú uvedené v článku 11 nariadenia (ES) č. 2468/98 a v bode 2.4 jeho prílohy II.
            
         
               (47)
            
            
               Podľa článku 11 nariadenia (ES) č. 2468/98 a bodu 2.4 jeho prílohy II sú oprávnené najmä investície spojené s výstavbou a kúpou budov a zariadení, kúpou nového vybavenia a zariadenia potrebného na účely spracovania a odbytu výrobkov rybného hospodárstva a akvakultúry od času vylodenia po štádium konečného výrobku (najmä vrátane zariadenia na spracovanie a prenos údajov). Investície nie sú oprávnené na pomoc, ak sa vzťahujú na výrobky rybného hospodárstva a akvakultúry určené na použitie a spracovanie na iné účely ako na ľudskú spotrebu s výnimkou investícií určených výlučne na prekládku, spracovanie a odbyt odpadov rybného hospodárstva a akvakultúry.
            
         
               (48)
            
            
               Pôžička vo výške 110 000 GBP poskytnutá spoločnosti D Watt (Shetland) Ltd v decembri 1998 bola poskytnutá na výstavbu a zariadenie nového závodu na spracovanie mäkkýšov. Takýto projekt patrí do rozsahu požiadaviek uvedených v odôvodnení 47. Predovšetkým sa týka investícií na kúpu nového vybavenia a zariadenia potrebného na spracovanie a predaj výrobkov rybného hospodárstva a akvakultúry od času vylodenia po štádium konečného výrobku. Investície sa okrem toho nevzťahujú na výrobky rybného hospodárstva a akvakultúry určené na použitie a spracovanie na iné účely ako na ľudskú spotrebu.
            
         
               (49)
            
            
               Pomoc sa môže podľa prílohy IV k nariadeniu (ES) č. 3699/93 a prílohy III k nariadeniu (ES) č. 2468/98 poskytnúť až do 50 % oprávnených nákladov.
            
         
               (50)
            
            
               Pôžička vo výške 200 000 GBP spoločnosti Lerwick Fish Traders Ltd bola poskytnutá na projekt s celkovými nákladmi 819 672 GBP, pokrývala tak 24,4 % skutočných projektových nákladov. Pôžička bola splatená v 108 rovnakých mesačných splátkach vo výške 2 784,94 GBP. Uplatnená úroková sadzba bola 7,75 %, pričom referenčná sadzba Spoločenstva bola 11,18 %.
            
         
               (51)
            
            
               Pôžička vo výške 73 000 GBP spoločnosti Shetland Seafood Specialities Ltd bola poskytnutá na projekt s celkovými nákladmi 186 000 GBP, pokrývala tak 39,2 % skutočných projektových nákladov. Pôžička bola splatená v 120 rovnakých mesačných splátkach. Uplatnená úroková sadzba bola 9 %, pričom referenčná sadzba Spoločenstva bola 10,26 %.
            
         
               (52)
            
            
               Pôžička vo výške 173 000 GBP spoločnosti Whalsay Fish Processors Ltd bola poskytnutá na projekt s celkovými nákladmi 473 150 GBP, pokrývala tak 36,6 % skutočných projektových nákladov. Pôžička bola splatená v 96 rovnakých mesačných splátkach, ktoré sa začali platiť 24 mesiacov po poskytnutí pôžičky alebo jej prvej splátky. Uplatnená úroková sadzba bola 8 %, pričom referenčná sadzba Spoločenstva bola 8,15 %.
            
         
               (53)
            
            
               Pôžička vo výške 110 000 GBP spoločnosti D Watt (Shetland) Ltd bola poskytnutá na projekt s celkovými nákladmi 510 000 GBP, pokrývala tak 21,6 % skutočných projektových nákladov. Pôžička bola splatená v 120 rovnakých mesačných splátkach. Uplatnená úroková sadzba bola 5 %, pričom referenčná sadzba Spoločenstva bola 7,77 %.
            
         
               (54)
            
            
               Na výpočet miery pomoci je potrebné porovnať projektové náklady týkajúce sa každej pôžičky s hrubým ekvivalentom grantu tejto pôžičky. Vzhľadom na údaje uvedené v odôvodneniach 50 až 53 predstavovala každá pôžička menej ako 50 % celkových projektových nákladov aj pred výpočtom hrubého ekvivalentu grantu.
            
         
               (55)
            
            
               Miera pomoci v prípade pôžičiek sa teda môže považovať za spĺňajúcu podmienky prílohy IV k nariadeniu (ES) č. 3699/93 a prílohy III k nariadeniu (ES) č. 2468/98, ako sa uvádza v odôvodnení 49.
            
         V.   ZÁVER
   
               (56)
            
            
               Komisia sa vzhľadom na uvedené skutočnosti domnieva, že pomoc poskytnutá na základe schémy pomoci vo forme pôžičiek na chov lososa, ako aj pomoc udelená v roku 2002 spoločnosti D Watt (Shetland) Ltd na základe schémy pomoci vo forme pôžičiek na spracovanie rýb nepredstavujú štátnu pomoc v zmysle článku 87 ods. 1 zmluvy.
            
         
               (57)
            
            
               Komisia konštatuje, že pomoc poskytnutá na základe schémy vo forme pôžičiek na spracovanie rýb spoločnosti Lerwick Fish Traders Ltd v máji 1996, spoločnosti Shetland Seafood Specialities Ltd v októbri 1996, spoločnosti Whalsay Fish Processors Ltd v auguste 1997 a spoločnosti D Watt (Shetland) Ltd v decembri 1998 predstavuje štátnu pomoc v zmysle článku 87 ods. 1 zmluvy. Táto pomoc však spĺňa podmienky uvedené v usmerneniach na preskúmanie štátnej pomoci rybnému hospodárstvu a akvakultúre, a preto sa považuje za zlučiteľnú so spoločným trhom na základe článku 87 ods. 3 písm. c) Zmluvy o ES,
            
         PRIJALA TOTO ROZHODNUTIE:
   Článok 1
   1.   Pomoc, ktorú Spojené kráľovstvo poskytovalo v období rokov 2000 až 2002 na základe schémy pomoci vo forme pôžičiek na chov lososa, nepredstavuje štátnu pomoc v zmysle článku 87 ods. 1 zmluvy.
   2.   Pomoc, ktorú Spojené kráľovstvo poskytlo v roku 2002 spoločnosti D Watt (Shetland) Ltd na základe schémy pomoci vo forme pôžičiek na spracovanie rýb, nepredstavuje pomoc v zmysle článku 87 ods. 1 zmluvy.
   3.   Pomoc, ktorú Spojené kráľovstvo poskytlo v období rokov 1996 až 1998 na základe schémy pomoci vo forme pôžičiek na spracovanie rýb spoločnostiam Lerwick Fish Traders Ltd, Shetland Seafood Specialities Ltd, Whalsay Fish Processors Ltd a D Watt (Shetland) Ltd, je zlučiteľná so spoločným trhom v zmysle článku 87 ods. 3 písm. c) zmluvy.
   Článok 2
   Toto rozhodnutie je určené Spojenému kráľovstvu Veľkej Británie a Severného Írska.
   
      V Bruseli 30. apríla 2008
      
         
            Za Komisiu
         
         Joe BORG
         
         
            člen Komisie
         
      
   
   
      (1)  Ú. v. ES L 83, 27.3.1999, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      (2)  Ú. v. EÚ C 292, 1.12.2006, s. 6.
   
      (3)  Ú. v. EÚ C 292, 1.12.2006, s. 6.
   
      (4)  Príjemca tejto pôžičky dostal grant vo forme úľavy na úrokoch vo výške 20 000 GBP, čím sa umožnilo zníženie úrokovej miery, ktorú mal príslušný podnik zaplatiť, iba na 5 %.
   
      (5)  Ú. v. EÚ L 211, 21.8.2003, s. 63.
   
      (6)  Ú. v. EÚ L 81, 18.3.2006, s. 36.
   
      (7)  Vec C-142/87 Belgicko/Komisia, Zb. 1986, s. 231.
   
      (8)  Ú. v. EÚ C 14, 19.1.2008, s. 6.
   
      (9)  Príjemca tejto pôžičky dostal grant vo forme úľavy na úrokoch vo výške 20 000 GBP, čím sa umožnilo zníženie úrokovej miery na 5 %.
   
      (10)  Ú. v. ES C 288, 9.10.1999, s. 2.
   
      (11)  Ú. v. EÚ C 84, 3.4.2008, s. 10.
   
      (12)  Ú. v. ES C 260, 17.9.1994, s. 3.
   
      (13)  Ú. v. ES C 100, 27.3.1997, s. 12.
   
      (14)  Ú. v. ES L 346, 31.12.1993, s. 1.
   
      (15)  Ú. v. ES L 312, 20.11.1998, s. 19.